Diari Oficial de la Generalitat Valenciana


Sumari del DOGV 3586, del 20-09-1999 (1999/7973)

Informació pública del projecte d'urbanització del polígon B-3 del pla parcial de Platges d'Almarda de Sagunt.
--------------------------------------------------------------------------------------------------------------

### Dades del document

Número de DOGV
:   3586

Data del DOGV
:   20-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7973


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del polígon B-3 del pla parcial de Platges d'Almarda de Sagunt. [1999/F7973]
  
Amb data 22 de juny de 1999, l'alcalde president, en virtut de les atribucions que li confereix la legislació vigent, ha dictat la següent resolució d'Alcaldia.
  
"Resultant que, mitjançant acord de la Comissió de Govern de data 3 de setembre de 1996, es va adjudicar al senyor Antonio Gil Estellés l'encàrrec de redacció del projecte d'urbanització del polígon B-3 del pla parcial de Platges d'Almarda de Sagunt.
  
Resultant que en data 16 de juny de 1998 es presenta el projecte d'urbanització del polígon B-3 del pla parcial de Platges d'Almarda, redactat pel senyor Antonio Gil Estellés, amb un pressupost per a coneixement de l'administració de 732.937.465 pessetes.
  
Resultant que mitjançant acord de la Comissió de Govern de data 1 de març de 1994 es va acordar la subrogació en l'adjudicació de la redacció del projecte d'urbanització, apartat d'electrificació, al senyor Andrés Llopis Juesas.
  
Resultant que sobre el citat projecte han emés informe els serveis tècnics municipals del Departament de Projecte i Obra en data 26 de juny de 1998, amb les següents observacions:
  
No es justifica l'existència de l'esplanada tipus E-2, per la qual cosa a l'inici de les obres s'hauran de fer els oportuns assajos per a verificar aquest supòsit de partida.
  
La còpia facilitada manca de visat col·legial.
  
Resultant que en data 26 de juny de 1998 el tècnic del cicle de l'aigua informa favorablement sobre la part d'obres d'abastiment d'aigua i clavegueram, si bé es considera que per part del tècnic redactor s'hauran d'entregar còpies del projecte visades pel Col·legi Oficial d'Arquitectes.
  
Resultant que en data 13 de juliol de 1998 l'enginyer tècnic industrial emet informe dels projectes tècnics referents a instal·lacions d'enllumenat públic redactats pels enginyers tècnics industrials Arcadio Andrés Llopis Juesas i Francisco Ramón Civera Navarré, amb les modificacions de 18 de setembre de 1997. S'hi considera que amb caràcter general reuneixen les condicions acceptables pel que fa a les instal·lacions d'enllumenat públic.
  
Segons el que estableix l'article 53, en concordança amb l'article 46.3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet el projecte d'urbanització a informació pública, per mitjà d'edicte publicat en un diari d'informació general editat a la Comunitat Valenciana i -posteriorment o simultàniament- en el Diari Oficial de la Generalitat Valenciana. No és preceptiva la notificació formal i individual als propietaris afectats; però, abans de la publicació de l'edicte, s'haurà de remetre l'avís amb el contingut al domicili fiscal dels qui consten en el cadastre com a titulars de drets afectats per l'actuació proposada. El termini d'informació pública serà de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana. (La dita documentació es troba depositada a l'Ajuntament de Sagunt, Departament d'Urbanisme).
  
Qualsevol interessat podrà comparéixer a l'Ajuntament de Sagunt i consultar la documentació que integra el projecte d'urbanització, així com formular, si s'escau, al·legacions, dins del termini indicat en el paràgraf anterior i en els termes que estableix el punt 4 de l'article 46 d'aquest text legal.
  
A la vista de tot el que s'ha exposat anteriorment, resolc:
  
Primer
  
Sotmetre al tràmit d'informació pública durant el termini de 20 dies hàbils, comptats a partir de la publicació del present edicte en el Diari Oficial de la Generalitat Valenciana, el projecte d'urbanització de la unitat d'actuació B-3 (polígon B-3) del pla parcial de Platges d'Almarda, redactat per l'arquitecte Antonio Gil Estellés, en data juny de 1998, amb un pressupost per a coneixement de l'administració de 408.065.235 pessetes, així com els projectes elèctrics redactats pels enginyers tècnics industrials Arcadio Andrés Llopis Juesas i Francisco Ramón Civera Navarré.
  
Segon
  
Remetre avís al domicili fiscal dels qui consten en el cadastre com a titulars de drets afectats per l'actuació proposada, així com avís als propietaris registrals identificats en el projecte de reparcel·lació de la dita unitat d'actuació, atés que aquest document de gestió ja ha sigut aprovat definitivament".
  
Cosa que es fa pública perquè se'n tinga coneixement general i d'acord amb el que estableix l'article 53, en concordança amb l'article 46.3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
El termini d'informació pública serà de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana. (La dita documentació es troba depositada a l'Ajuntament de Sagunt, Departament d'Urbanisme).